


«Το τείχος µας»’ ένας καθρέφτης 


ΝΙΑΖΙ ΚΙΖΙΛΓΙΟΥΡΕΚ 


«ΤΟ ΤΕΙΧΟΣ ΜΑΣ» είναι η απεικόνιση του ανθρώπινου πόνου. Η ιστορία των ανθρώπων 
της Κύπρου αποτυπωµένη µε διαφορετικό τρόπο από αυτόν µε τον οποίο είναι καταγραμµέ- 
νη στα βιβλία της ιστορίας. Πρόκειται για την ιστορία των δύο κοινοτήτων της Κύπρου, Ελ- 
ληνοκυπρίων και Τουρκοκυπρίων, που διδάχθηκαν να δυσπιστούν και να μισούν ο ένας τον 
άλλο, αλλά ... 

Ἡ γνωριμία µου µετον Πανίκκο Ἐεχινάειτο 198δ.όταν για πρώτη φορά προσκλήθηκα να συµµε- 
τάσχω σ᾿ ένα Συνέδριο στη Λευκωσία. Με πλησίασε και µε κάλεσε να παρακολουθήσω µια ται- 
νίαπου είχε κάνει για ένα τουρκοκυπριακό χωριό. Μου είπε, τότε, ότι συμμερίζεταιτις απόψεις 
και τις θέσεις που διατύπωσα στο Συνέδριο και µου πρότεινε: ότι θα ήταν καλή η ιδέα εάν θα 
δουλεύαµε µαζί µια ταινία για την Κύπρο. 

Στην αρχή σχέφθηκα ότι το εγχείρηµα θα ήταν δύσκολο, αλλά στη συνέχεια όσο περισσότερο 
συζητούσαµε ανταλλάσσοντας τις εµπειρίες µας σχετικά µε την Κύπρο τόσο περισσότερο µας 
ενθουσίαζε η ιδέα να φτιάξουμε µια τέτοια ταινία. 

Ανακαλύψαμε ότι εχτός από το γεγονός ότι είχαµε γεννηθεί και ανήκαµε σε διαφορετικές κοι- 
νότητες, είχαµε βιώσει αντίστοιχες εµπειρίες, σε διαφορετικές βέβαια ιστορικές στιγμές. 

Εγώ γεννήθηκα στο νότιο τµήµα του νησιού και πήγα πρόσφυγας στο βορρά, κι εχείνος γεννή- 
θηκε στο βορρά και ήρθε πρόσφυγας στο νότο. ΄Έτσι και οι δύο είχαµε βιώσει την εμπειρία αυ- 
τής τῆς πληθυσμιακής μετακίνησης και γνωρίζαμε τι σηµαίνει να έχεις οδηγηθεί στον αναγκα- 
στικό ξεριζωμό, κάτω από βίαιες συνθήκες. 

Και οι δύο µεγαλώσαμε σ’ ένα χλίµα εθνικιστικών διακηρύξεων και σ᾽ ένα τύπο κοινωνίας, που 
βασικά αποκλείει «τον άλλο». Γαλουχηθήκαµε σ᾽ ένα χλίµα φαρισαϊκών αντιλήψεων. Οι γνώ- 
σεις µας σχετικά µετην ιστορία συμπυκνώνονταν στο δόγµα εκείνο, σύμφώνα µετο οποίο «εμείς 
ως Τούρκοι ή εμείς ως Έλληνες είχαµε πάντα δίκιο». 

Πριν αρχίσουμε να γράφουμε το σενάριο χρειάστηκε να ανταλλάξουµε τις οδυνηρές εµπειρίες 
μας. ΄Ἠταν ένας ειλικρινής διάλογος ανάμεσα σ’ έναν Τουρχοκύπριο και σ’ έναν Ελληνοκύπριο. 
΄Ἡμασταν ανοιχτοί ν᾿ ακούσουμε ο ένας τον άλλο και ν᾿ αποδεχθούµε ο ένας τις εµπειρίες του 
άλλου χωρίς καμιά προκατάληψη και χωρίς προσπάθεια ερμηνείας τους. Αυτό θεωρώ ότι ήταν 
το πολύ ενδιαφέρον σ᾿ αυτή την ταινία: να µην ερμηνεύουµε τον άλλο αλλά να προσπαθούµε να 
τον καταλάβουμε. Καταλήξαμµε στη διαπίστωση ότι στην Κύπρο, εκτός των άλλων, υπήρξε µια 
διαρκής πυροδότηση των εθνικισµών. 

Όσο περισσότερο συζητούσαµε αυτά τα ζητήματα τόσο ξεκαθάριζε στο μυαλό µας η ιδέα γιατο 
τιθέλαµε να κάνουμε. 

Ἡ τουρκική και η ελληνική ιστορία έχουν νομιμοποιήσει κάθε πράξη βίας που έχουν διαπράξει 
οι δύο κοινότητες, σε διαφορετικές ιστορικές στιγμές, η µία εναντίον της άλλης. Το γεγονός αυ- 
τό µας επέτρεψε να συνειδητοποιήσουµε ότι ήμασταν και οι δύο θύματα αυτής της εθνικιστικής 
προσέγγισης «του άλλου». 

Στα µέσα του 20ού αιώνα η Κύπρος εμφάνιζε κάποια από τα κοινά τυπικά χαρακτηριστικά, τῆς 
Βαλκανικής Χερσονήσου µε τους ποικίλους της εθνικισµούς. Ο ελληνικός εθνικισμός άρχισε ν᾿ 

αναπτύσσεται στις αρχές του 20ού αιώνα και ακολούθησε η γέννηση του τουρκικού εθνικισμού, 
περισσότερο ως ανταγωνιστικού προςτον ελληνικό. 

Θεωρώ ότι µετά τον δεύτερο Παγκόσμιο Πόλεμο η Κύπρος οδηγήθηκε σε εμφύλιο πόλεμο τη 
στιγµή κατά την οποία οι άνθρωποι είχαν εμπλακεί στη χρήση τῆς βίας και στρέφονταν ο ένας 
εναντίον του άλλου, πάντα στο όνοµα των εθνικών στόχων. 

Είναι ατυχία, το γεγογός ότι οι δύο κοινότητες στην Κύπρο ποτέ δεν επεδίωξαν να οικοδοµή- 
σουν ένα κοινό κράτος. 

Αντίθετα, πάντα προσβλέπαµε στην ενοποίηση της Κύπρου µε τις «πατρίδες», τα «εθνικά κέ- 
ντρα», έτσι όπως εμείς αντιλαμβανόμασταν, το ρόλο της Τουρκίας καιτης Ελλάδας. Στην πραγ- 
µατικότητα, αυτό που βιώσαµε στην Κύπρο ήταν ο έντονος ανταγωνισμός και η σύγκρουση µε- 
ταξύ Ἑλληνισμού και Τουρκισμού. 

Αντίστοιχα, οι ελίττου τόπου προσδέθηκαν στις αντίστοιχες «πατρίδες». Μέσω των εππαιδευτι- 
κών και επικοινωνιακών μηχανισμών, αυτή η αίσθηση διαχύθηκε στην υπόλοιπη κοινωνία και 
διαπέρασετις δύο κοινότητες -Ελληνοκυπριακή και Τουρκοκυπριακή- µετέτοιοτρόπο ώστε αυ- 
τή η σύγκρουση σταδιακά να αποτελέσει µέρος της ιστορίας του νησιού. 

Ο Πανίχνκος χι εγώ συναισθανθήκαµε ότι ήµαστε µέρος της ιστορίας αυτού του ανταγωνισμού. 
Συζητώντας και αντιλαμβανόμενοι αυτό το γεγονός συνειδητοποιήσαµετι µας συνέβαινε. Βασι- 
κά καταλάβαμε ότι ο πόνος χαι οι δοχιµασίες είναι ποινές, µόνο που εμείς τους προσδίδουµε 
διαφορετικό περιεχόµενο. Αυτό οφείλεται στο γεγονός ότιτα προσεγγίζουµε από την εθνικιστι- 
κή σκοπιά. Έτσι πιστεύουμε ότι εµείς είµαστε οι μόνοι που υποφέραμε, ο πόνος µας είναι πιο 
πραγματικός και «οι κακού βρίσκονται πάντα στην άλλη πλευρά. 

Καρπός αυτής της επικοινωνίας ήταν η ταινία µας, στους στόχους τῆς οποίας δεν ήταν η ερµήη- 
γεία του εθνικού πόνου, αλλά της ανθρώπινης δοκιµασίας που είναι κοινή χαι για τους δύο, 
Τουρκοκύπριους και Ελληνοκύπριους. 

«Το τείχος µας» στηρίζεται στην προφορική ιστορία. Συναντηθήκαµε µε ανθρώπους και από τις 
δύο κοινότητες και η αντίδρασή τους απέναντί µας ήταν εξαιρετικά ενδιαφέρουσα. Μας μίλησαν 
γιατον εαυτότους, µας αφηγήθηκαν τις εμπειρίεςτοὺς, µας κατέθεσαν αφηγήσεις ζωής και εµείς 
ακούσαμε πράγµατα που ποτέ πριν δεν είχαν καταχωρηθεί στα βιβλίατης παραδοσιακήςιστορίας. 
Στην πραγματικότητα, οι εµπειρίες που µας αφηγήθηκαν οι Τουρκοκύπριοι και οι Ελληνοκύ- 
πριοι που συναντήσαμε, ήταν απλά διαφορετικές από αυτές που παρουσιάζονται στην εθνική 
ιστοριογραφία. 

Δεν ανακαλύψαμε το µεγάλο µίσοςτων Ελλήνων απέναντι στους Τούρκους ήτο αντίθετο, παρό- 
λο που τόσα διαβάζουμε γύρω από αυτό το ζήτημα στα ιστορικά βιβλία. 

Προσωπικά έµεινα έκπληκτος απότο γεγονός ότι άνθρωποι και απότις δύο κοινότητες μπορούν 
να μιλούν ανοιχτά για τον πόνοτους, χωρίς παρόλα αυτά να αγνοούν τον πόνο του άλλου. 

Στο επίπεδο των απλών ανθρώπων, τα άτοµα ήταν πολύ περισσότερο έτοιµα να εμπλακούν συναι- 
σθηµατικά και μπορούσαν να μιλούν µε µεγαλύτερη ευκολία για το τι έχουν προκαλέσει στον άλ- 
λο. Ίσως γιατί οι απλοί άνθρωποι αντιλαμβάνονται ότι ήµαστε συγχρόνως και θύματα και θύτες. 
Αυτό που ο Πανίκκος κι εγώ προσπαθήσαµε να παρουσιάσουμε στην ταινία µας, ήταν η έκφρα- 
ση αυτής της ενσυναίσθησης του απλού ανθρώπου, όχι επειδή εμείς την ανακαλύψαμε, αλλά 
επειδή θελήσαµε ν᾿ αναδείξουµε αυτό που πάντα υπήρχε αλλά ποτέ δεν εκφράστηκε στην εθνι- 
κή ιστοριογραφία. 

Δουλεύοντας για την πραγματοποίηση αυτής της ταινίας, επηρεάστηκα πολύ και συγκινήθηκα 
από τον πόνο αλλά και από την ειλικρίνεια των ανθρώπων. 


Μετάφραση: Αλέκα Μπουτζουβή 

